rejauldu/bengali-wikipedia huggingface dataset:
"স্ন্যাচ গেম" হলো আমেরিকান টেলিভিশন ধারাবাহিক রূপলস ড্র্যাগ রেস-এর ষোড়শ মৌসুমের অষ্টম পর্ব। এটি মূলত ২০২৪ সালের ২৩শে ফেব্রুয়ারী প্রচারিত হয়। কাইরা সেডগউইক এতে একজন অতিথি বিচারক এবং চ্যাড মাইকেলস বিশেষ অতিথি হিসেবে উপস্থিত ছিলেন।   পর্ব  থাম্ব|কাইরা সেডগউইক ছিলেন একজন অতিথি বিচারক। এই পর্বের অনু-চ্যালেঞ্জ ছিল বার্ষিক 'রিডিং ইজ ফান্ডামেন্টাল', যা অনুষ্ঠিত হয়েছিল "প্যারিস ইজ বার্নিং" তথ্যচিত্রের উপর ভিত্তি করে। এই চ্যালেঞ্জে জুনামি মিউজ জয়ী হন।  রূপল প্রকাশ করেন যে, এই পর্বের মূল চ্যালেঞ্জ হবে বার্ষিক 'স্ন্যাচ গেম'। অল স্টারস মৌসুম এক-এর বিজয়ী এবং মৌসুম চার-এর 'স্ন্যাচ গেম'-এ শের সাজে তার দুর্দান্ত পারফরম্যান্সের জন্য পরিচিত চ্যাড মাইকেলস এতে একজন বিশেষ অতিথি হিসেবে উপস্থিত ছিলেন। চ্যালেঞ্জ শুরু হওয়ার আগে তিনি ও রূপল 'ওয়ার্করুম'-এ কুইনদের (প্রতিযোগীদের) সাথে কথা বলেন।  অনুকৃত চরিত্রগুলি হলো:   মেগান ম্যাককেইন চরিত্রে ডন  মহি'য়া ইমান লে'পেইজ চরিত্রে $(সা)কুইটা (লে'পেইজের সৃষ্ট একটি কল্পিত চরিত্র; ট্রিনার কাজিন)  আনা ডেলভি চরিত্রে মরফিন লাভ ডিওন  জেন গুডঅল চরিত্রে নিম্ফিয়া উইন্ড  জেলেনা কার্লেউসা চরিত্রে প্লেন জেন  প্যাটি লুপোন চরিত্রে প্লাজমা  অ্যামেলিয়া এয়ারহার্ট চরিত্রে কিউ  জেমস ব্রাউন চরিত্রে সাফিরা ক্রিস্টাল  গোল্ডেন টিথ ফেরি চরিত্রে জুনামি মিউজ (টিথ ফেরির উপর ভিত্তি করে মিউজের তৈরি একটি কাল্পনিক চরিত্র)  রুপল তার সহকর্মী প্যানেলিস্ট মিশেল ভিসেজ এবং কারসন ক্রেসলি, এবং অতিথি বিচারক কাইরা সেডগউইককে মূল মঞ্চে স্বাগত জানান। এবারের রানওয়ে থিম ছিল "ড্যান্সিং কুইন", যেখানে প্রতিটি সাজ নৃত্যের একটি ধরণের প্রতিনিধিত্ব করে। ডন পোলকা, মরফিন ফ্লামেনকো, মি'ইয়া ৯০-এর দশকের হিপ হপ, নিম্ফিয়া বুটোহ, প্লাজমা ট্যাপ, কিউ রোবট, সাফিরা ড্র্যাগ ইউ-অনুপ্রাণিত রূপে মেজোরেট, এবং জুমানি সালসা অনুপ্রাণিত সাজ পরিবেশন করে।  প্লেন জেনকে চ্যালেঞ্জের বিজয়ী ঘোষণা করা হয়। মরফিন লাভ ডিওন এবং জুনামি মিউজ শেষ দুই-এ স্থনলাভ করেন এবং হুইটনি হিউস্টনের "আই ওয়ানা ডান্স উইথ সামবডি (হু লাভস মি)" গানে ঠোঁট মেলানো প্রতিযোগিতায় মুখোমুখি হন। মরফিন লাভ ডিওনকে ঠোঁট মেলানো প্রতিযোগিতার বিজয়ী ঘোষণা করা হয় এবং জুনামি মিউজ প্রতিযোগিতা থেকে বাদ পড়েন।   তথ্যসূত্র   বিষয়শ্রেণী:টেলিভিশন ধারাবাহিক বিষয়শ্রেণী:আমেরিকান টেলিভিশন ধারাবাহিক
আইরিন ব্রো ( : ১৯২৩- ১৯৯২) ছিলেন একজন আইরিশ ভাস্কর ও শিল্পী যিনি ভ্যালেন্টাইনের একটি জনপ্রিয় ভাস্কর্য তৈরির কৃতিত্বের দাবিদার।   জীবনী  তাঁর বাবা লিও একজন ভাস্কর ছিলেন এবং ডাবলিনের হ্যারল্ডস ক্রসের একটি প্রাঙ্গণে পারিবারিক ভাস্কর্য ব্যবসা চালাতেন। তাঁর ভাই ডেসমন্ডও একজন ভাস্কর ছিলেন। ব্রো ন্যাশনাল কলেজ অফ আর্ট অ্যান্ড ডিজাইনে পড়েছিলেন এবং ভাস্কর্য বিষয়ে অধ্যয়ন করে ১৯৫১ সালে স্নাতক ডিগ্রি অর্জন করেছিলেন। থাম্ব|ব্রোয়ের তৈরি সেন্ট ভ্যালেন্টাইন প্রতিমূর্তি তাঁর উল্লেখযোগ্য কাজের মধ্যে রয়েছে ডোনাগ ও'ম্যালি (১৯৬৮) এবং আর্ল্যান্ড উশারের (১৯৭৮) আবক্ষ ভাস্কর্য। তাঁর কাজগুলো তাঁর ভাই ও বাবার কাজের পাশাপাশি প্রদর্শিত হয়েছিল। বিশেষ করে ১৯৫৫ সালে হিউ লেন গ্যালারিতে আয়ারল্যান্ডের ভাস্কর ইনস্টিটিউটে আয়োজিত "মে পাওয়ার" প্রদর্শনীতে প্রদর্শিত হয়েছিল।  তিনি মালয়েশিয়ায় কিছুদিন সময় কাটিয়েছিলেন এবং সেখানে তিনি মালয়েশিয়ার প্রধানমন্ত্রী টুংকু আবদুল রহমানের আবক্ষ ভাস্কর্য তৈরি করেছিলেন। তিনি এই কাজটি ১৯৬৪ সালে নিউ ইয়র্ক ওয়ার্ল্ড ফেয়ারে প্রদর্শন করেছিলেন। ডাবলিনের চার্চ অফ দ্য ইম্যাকিউলেট কনসেপশনে তাঁর তৈরি সেন্ট ক্লেয়ারের একটি প্রতিমূর্তি রয়েছে।  ডাবলিনের হোয়াইটফ্রিয়ার স্ট্রিট কার্মেলাইট চার্চের মঠে তৈরি সেন্ট ভ্যালেন্টাইনের ভাস্কর্যটি সম্ভবত তাঁর সবচেয়ে বিখ্যাত কাজ।   তথ্যসূত্র   বিষয়শ্রেণী:ভাস্কর বিষয়শ্রেণী:নারী ভাস্কর বিষয়শ্রেণী:১৯২৩-এ জন্ম বিষয়শ্রেণী:১৯৯২-এ মৃত্যু বিষয়শ্রেণী:২০শ শতাব্দীর নারী শিল্পী
স্টিভেন রডনি ম্যাকুইন, সিবিই (; জন্ম: ৯ অক্টোবর ১৯৬৯) হলেন একজন ব্রিটিশ চলচ্চিত্র পরিচালক, প্রযোজক, ও চিত্রনাট্যকার। ২০১৩ সালে টুয়েলভ ইয়ার্স আ স্লেইভ চলচ্চিত্র নির্মাণের জন্য তিনি প্রযোজক হিসেবে শ্রেষ্ঠ চলচ্চিত্রের জন্য একাডেমি পুরস্কার, বাফটা পুরস্কার ও গোল্ডেন গ্লোব পুরস্কার অর্জন করেন, এবং পাশাপাশি শ্রেষ্ঠ পরিচালনার জন্য এই তিনটি পুরস্কারের মনোনয়ন লাভ করেন ও নিউ ইয়র্ক ক্রিটিকস সার্কেল পুরস্কার অর্জন করেন। ম্যাকুইন প্রথম কৃষ্ণাঙ্গ চলচ্চিত্র নির্মাতা যিনি শ্রেষ্ঠ চলচ্চিত্রের জন্য একাডেমি পুরস্কার অর্জন করেছেন।  দৃশ্যকলায় তার অবদানের জন্য ২০১১ সালে তাকে অর্ডার অব দ্য ব্রিটিশ এম্পায়ারের কমান্ডার উপাধিতে ভূষিত করা হয়। ২০১৪ সালের এপ্রিল মাসে টাইম সাময়িকী তাদের টাইম ১০০ বিশ্বের সবচেয়ে প্রভাবশালী ব্যক্তিদের তালিকায় ম্যাকুইনের নাম অন্তর্ভুক্ত করে। ২০১৬ সালের অক্টোবরে ব্রিটিশ ফিল্ম ইনস্টিটিউট তাকে তাদের সর্বোচ্চ সম্মাননা বিএফআই ফেলোশিপ প্রদান করে।  তথ্যসূত্র  বহিঃসংযোগ       বিষয়শ্রেণী:১৯৬৯-এ জন্ম বিষয়শ্রেণী:জীবিত ব্যক্তি বিষয়শ্রেণী:ইংরেজি ভাষার চলচ্চিত্র পরিচালক বিষয়শ্রেণী:ইংরেজ চলচ্চিত্র পরিচালক বিষয়শ্রেণী:ইংরেজ চলচ্চিত্র প্রযোজক বিষয়শ্রেণী:ইংরেজ পুরুষ চিত্রনাট্যকার বিষয়শ্রেণী:ইংরেজ ভাস্কর বিষয়শ্রেণী:কৃষ্ণাঙ্গ ইংরেজ ব্যক্তি বিষয়শ্রেণী:কমান্ডার অব দি অর্ডার অব দ্য ব্রিটিশ এম্পায়ার বিষয়শ্রেণী:ইন্ডিপেন্ডেন্ট স্পিরিট পুরস্কার বিজয়ী বিষয়শ্রেণী:একাডেমি পুরস্কার বিজয়ী বিষয়শ্রেণী:গোল্ডেন গ্লোব পুরস্কার বিজয়ী প্রযোজক বিষয়শ্রেণী:বাফটা পুরস্কার বিজয়ী বিষয়শ্রেণী:ব্রিটিশ চলচ্চিত্র প্রযোজক বিষয়শ্রেণী:নেদারল্যান্ডসে দেশত্যাগী ইংরেজ বিষয়শ্রেণী:শ্রেষ্ঠ পরিচালক বিভাগে ইন্ডিপেন্ডেন্ট স্পিরিট পুরস্কার বিজয়ী বিষয়শ্রেণী:নাইটস ব্যাচেলর
চন্দ্র মোহন রাই বিহারের ভারতীয় জনতা পার্টির নেতা। তিনি প্রাক্তন মন্ত্রিপরিষদ মন্ত্রী। রাই বিহার বিধানসভার সদস্য ছিলেন। http://myneta.info/bih2005/candidate.php?candidate_id=473  রাই ১৯৬৭ সালে জন সংঘের টিকিটে প্রথম নির্বাচন করেছিলেন। পরে ১৯৭৭ সালে তিনি জনতা পার্টির টিকিটে রামনগর আসনে লড়াই করে এবং অর্জুন বিক্রম শাহের কাছে হেরে যান।    ১৯৯০ সালে রাই বিজেপি থেকে রামনগর নির্বাচনী এলাকা থেকে জিতেছিলেন। রাই নীতীশ কুমারের নেতৃত্বে বিহারের প্রথম এবং দ্বিতীয় এনডিএ সরকারের মন্ত্রিসভার অংশ ছিলেন। ২০১৫ সালে তিনি সক্রিয় রাজনীতি থেকে পদত্যাগ করেন।   তথ্যসূত্র   2. http://www.travelindia-guide.com/assembly-elections/bihar/constituency-results/ramnagar.php   বিষয়শ্রেণী:জীবিত ব্যক্তি বিষয়শ্রেণী:বিহারের রাজ্য মন্ত্রিপরিষদের মন্ত্রী বিষয়শ্রেণী:বিহারের ভারতীয় জনতা পার্টির রাজনীতিবিদ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:পশ্চিম চম্পারণ জেলার ব্যক্তি বিষয়শ্রেণী:বিহার বিধানসভার সদস্য ২০১০-২০১৫
সামারস্ল্যাম একটি পেশাদার কুস্তি প্রতি-দর্শনে-পরিশোধ (পিপিভি) এবং ডাব্লিউডাব্লিউই নেটওয়ার্কের অনুষ্ঠান ছিল, যা ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের ব্র্যান্ড র এবং স্ম্যাকডাউনের জন্য প্রযোজনা করেছে।https://tjrwrestling.net/review/wwe-summerslam-2014-review/ এটি সামারস্ল্যাম কালানুক্রমিকের অধীনে প্রচারিত সপ্তবিংশ অনুষ্ঠান ছিল। এই অনুষ্ঠানটি ২০১৪ সালের ১৭ই আগস্ট তারিখে মার্কিন যুক্তরাষ্ট্রের ক্যালিফোর্নিয়ার লস অ্যাঞ্জেলেসের স্ট্যাপলস সেন্টারে অনুষ্ঠিত হয়েছে।  প্রাক-প্রদর্শনে একটিসহ মূল অনুষ্ঠান মিলিয়ে সর্বমোট নয়টি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের সর্বশেষ ম্যাচে ব্রক লেজনার ডাব্লিউডাব্লিউই ওয়ার্ল্ড হেভিয়েট চ্যাম্পিয়নশিপ ম্যাচে জন সিনাকে পরাজিত করেছে। অন্যান্য শীর্ষস্থানীয় ম্যাচে, রোমান রেইন্স একক ম্যাচে র‍্যান্ডি অরটনকে এবং ডাব্লিউডাব্লিউই আন্তঃমহাদেশীয় চ্যাম্পিয়নশিপ ম্যাচে ডলফ জিগলার দ্য মিজকে পিনফলের মাধ্যমে পরাজিত করেছে।  কাহিনী এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল র এবং স্ম্যাকডাউন ব্র্যান্ডে নিযুক্ত ডাব্লিউডাব্লিউইর লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউইর সাপ্তাহিক টেলিভিশন অনুষ্ঠান র এবং স্ম্যাকডাউনে প্রদর্শন করা হয়েছে।  পটভূমি সামারস্ল্যাম হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, যা সাধারণত প্রতি বছরের আগস্ট মাসে অনুষ্ঠিত হয়। "গ্রীষ্মের সবচেয়ে বড় পার্টি" হিসেবে পরিচিত এই অনুষ্ঠানটি ডাব্লিউডাব্লিউই দ্বারা আয়োজিত প্রধান চারটি প্রতি-দর্শনে-পরিশোধ অনুষ্ঠানের (রেসলম্যানিয়া, রয়্যাল রাম্বল এবং সার্ভাইভার সিরিজ) মধ্যে একটি; এবং ২০২১ সাল অনুযায়ী, প্রধান পাঁচটি অনুষ্ঠানের মধ্যে একটি (যেখানে মানি ইন দ্য ব্যাংক অন্তর্ভুক্ত)। এই পাঁচটি প্রধান অনুষ্ঠানের মধ্যে রেসলম্যানিয়ার পর এটি ডাব্লিউডাব্লিউই দ্বারা আয়োজিত দ্বিতীয় বৃহত্তম অনুষ্ঠান। ১৯৮৮ সালের ২৯শে আগস্ট তারিখে প্রথমবারের মতো সামারস্ল্যাম অনুষ্ঠিত হয়েছে।  ২০১৪ সালের এই অনুষ্ঠানটি সামারস্ল্যাম কালানুক্রমিকের সপ্তবিংশ অনুষ্ঠান ছিল, যা ১৭ই আগস্ট তারিখে মার্কিন যুক্তরাষ্ট্রের ক্যালিফোর্নিয়ার লস অ্যাঞ্জেলেসের স্ট্যাপলস সেন্টারে আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি মার্কিন যুক্তরাষ্ট্রে ধারাবাহিক সম্প্রচার পরিষেবা এবং আন্তর্জাতিক বাজারে ডাব্লিউডাব্লিউই নেটওয়ার্কে সরাসরি সম্প্রচার করা হয়েছে।  তথ্যসূত্র  বহিঃসংযোগ     ২০১৪ সামারস্ল্যাম সামারস্ল্যাম বিষয়শ্রেণী:আগস্ট ২০১৪-এ মার্কিন যুক্তরাষ্ট্রে ঘটনা বিষয়শ্রেণী:২০১৪-এ ক্যালিফোর্নিয়া বিষয়শ্রেণী:ক্যালিফোর্নিয়ায় ঘটনা বিষয়শ্রেণী:লস অ্যাঞ্জেলেসে পেশাদার কুস্তি
return { 	name = 'ইউরোপ', 	x = '36.2918 + 116.767*( cos( $1*pi/180 )*sin( ($2-10.5542)*pi/180 ) ) * ( ((1 + sin( $1*pi/180 )*sin( 56.0858*pi/180 ) + cos( $1*pi/180 )*cos( 56.0858*pi/180 )*cos( ($2-10.5542)*pi/180 ) ) *0.5)^ -0.5)', 	y = '50.5859 - 136.823*( cos( 56.0858* pi/180)*sin( $1*pi/180 ) - sin( 56.0858*pi/180 )*cos( $1*pi/180 )*cos( ($2-10.5542)*pi/180 ) ) * ( ((1 + sin( $1*pi/180 )*sin( 56.0858*pi/180 ) + cos( $1*pi/180 )*cos( 56.0858*pi/180 )*cos( ($2-10.5542)*pi/180 ) ) *0.5)^ -0.5)', 	image = 'Europe position map 4.svg', 	image1 = 'Europe_relief_map_4.png' }
লুপাস, প্রযুক্তিগতভাবে সিস্টেমিক লুপাস এরিথেমাটোসাস ( এসএলই ) নামে পরিচিত, হলো একটি অটোইমিউন রোগ যেখানে শরীরের রোগ প্রতিরোধ ব্যবস্থা ভুলভাবে শরীরের অনেক অংশে সুস্থ টিস্যু আক্রমণ করে।  এর লক্ষণগুলি মানুষের মধ্যে পরিবর্তিত হয় এবং হালকা থেকে শুরু করে গুরুতর হতে পারে।  সাধারণ লক্ষণগুলির মধ্যে রয়েছে বাত , জ্বর, বুকে ব্যথা, চুল পড়া, মুখের আলসার, ফোলা লিম্ফ নোড, ক্লান্ত বোধ করা এবং মুখে  লাল ফুসকুড়ি হওয়া।  এর মধ্যে সাধারণত অসুস্থতার দশা (ফ্লেয়ার) এবং সুপ্ত দশা (যেখানে শুধুমাত্র কিছু লক্ষণ থাকে) দেখা যায়।   লুপাসের কারণ সম্পর্কে এখনো স্পষ্ট ধারণা লাভ করা যায়নি।  এর সাথে পরিবেশগত কারণের পাশাপাশি জেনেটিক্সকে জড়িত বলে মনে করা হয়।  অভিন্ন যমজ সন্তানের মধ্যে, একজন লুপাসে আক্রান্ত হলে অন্যজনেরও এতে আক্রান্ত হওয়ার ২৪% সম্ভাবনা থাকে হবে।  স্ত্রী যৌন হরমোন, সূর্যালোক, ধূমপান, ভিটামিন ডি এর অভাব এবং কয়েক প্রকার সংক্রমণ এই রোগের ঝুঁকি বাড়ায় বলে মনে করা হয়।   উপসর্গ এবং পরীক্ষার সমন্বয়ের উপর ভিত্তি করে এই রোগ নির্ণয় করার পদ্ধতি ভিন্ন হতে পারে ।  ডিসকয়েড লুপাস এরিথেমাটোসাস, নবজাতক লুপাস, এবং সাবএকিউট কিউটেনিয়াস লুপাস এরিথেমাটোসাস সহ আরও অনেক ধরণের লুপাস এরিথেমাটোসাস রয়েছে।   লোপাসের এর কোন সুনির্দিষ্ট প্রতিকার নেই।  এর চিকিৎসার মধ্যে এনএসএআইডি, কর্টিকোস্টেরয়েড, ইমিউনোসপ্রেসেন্টস, হাইড্রোক্সিক্লোরোকুইন এবং মেথোট্রেক্সেট উল্লেখযোগ্য।  যদিও কর্টিকোস্টেরয়েডগুলি দ্রুত কার্যকর, তারপরও দীর্ঘমেয়াদী ব্যবহারের ফলে পার্শ্ব প্রতিক্রিয়া দিতে পারে।  কোনো বিকল্প ওষুধ এই রোগকে প্রভাবিত করতে দেখা যায়নি।  'এসএলই' তে আক্রান্ত ব্যক্তিদের মধ্যে আয়ু কম হয়।  SLE কার্ডিওভাসকুলার রোগের ঝুঁকি উল্লেখযোগ্যভাবে  বাড়ায় এবং এটি মৃত্যুর সবচেয়ে সাধারণ কারণ হিসেবে বিবেচিত।  তবে আধুনিক চিকিৎসার মাধ্যমে আক্রান্তদের প্রায় ৮০% ব্যক্তি ১৫বছরেরও বেশি সময় বেঁচে থাকতে পারেন।  লুপাস আক্রান্ত মহিলাদের গর্ভধারণের ঝুঁকি বেশি থাকে, তবে অধিকাংশ সময়ই তা সফল হতে দেখা যায়।   SLE এর হার বিভিন্ন দেশে প্রতি ১,০০,০০০ জনের মধ্যে ২০ থেকে ৭০ এর মধ্যে হয়ে থাকে।  প্রজননক্ষম  বয়সের নারীরা পুরুষদের তুলনায় এই রোগে প্রায় নয় গুণ বেশি আক্রান্ত হন।  যদিও এটি সাধারণত .১৫ থেকে ৪৫ বছর বয়সের মধ্যে শুরু হয়, এর বাইরেও অন্যান্য বয়সের লোকজন এতে আক্রান্ত হতে পারে।  গবেষণায় দেখা গেছে, আফ্রিকান, ক্যারিবিয়ান এবং চীনা বংশোদ্ভূতরা শ্বেতাঙ্গদের তুলনায় বেশি ঝুঁকিতে রয়েছে।  উন্নয়নশীল বিশ্বে রোগের হার এখনো অস্পষ্ট।  ল্যাটিন লুপাস শব্দের অর্থ "নেকড়ে"। ১৩ শতকে এই রোগটির এমন নামকরণ করার কারণ ছিল ফুসকুড়িটি নেকড়ের কামড়ের মতো দেখা গিয়েছিল।    তথ্যসূত্র   বিষয়শ্রেণী:Translated from MDWiki
আদ্‌রা ভারতের পশ্চিমবঙ্গ রাজ্যের পুরুলিয়া জেলার একটি গুরুত্বপূর্ণ শহর তথা গুরত্বপূর্ণ রেল দফতর। আ্দরা একটি আদমশুমারী (সেন্সাস টাউন) শহর যা মূলত ভারতের পশ্চিমবঙ্গ রাজ্যের পুরুলিয়া জেলার ৯০% এংলো ভারতীয় জনগোষ্ঠীর জন্য পরিচিত ছিল। এটি একটি গুরুত্বপূর্ণ রেল বিভাগের জন্য পরিচিত। যার মূল দফতর আদ্‌রা ডিভিশন। এছাড়াও জনঘনত্বের বিচারেও আদ্‌রা শহর পুরুলিয়া জেলার মধ্যে অন্যতম।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১৫৪ মিটার (৫০৫ ফুট)।   জনসংখ্যার উপাত্ত  ২০১১ সালের আদমশুমারি অনুযায়ী আদ্‌রা শহরের আদ্‌রা, আররা ও কাঁটা রঙ্গুরী অঞ্চলের মোট জনসংখ্যা ছিল ৪১৬৩৩।  ভারতের ২০০১ সালের আদমশুমারি অনুসারে আর্দ্রা এর জনসংখ্যা হল ২২,০৩০ জন।  আদ্‌রা শহরের সাক্ষরতার হার ৭৩%। পুরুষদের মধ্যে সাক্ষরতার হার ৭৯% এবং নারীদের মধ্যে এই হার ৬৬%। সারা ভারতের সাক্ষরতার হার ৫৯.৫%, তার চাইতে আদ্‌রা এর সাক্ষরতার হার বেশি।  আদ্‌রা এর জনসংখ্যার ১০% হল ৬ বছর বা তার কম বয়সী।  থানা  আদ্‌রা থানার পাশাপাশি কাশিপুর থানার উপর, কাশিপুর ব্লকের প্রশাসনিক ভার রয়েছে।থানা দুটি নিয়ন্ত্রণ করে মোট ১৭২.৯২ বর্গ কিলোমিটার এলাকা; এবং মোট ৮৬,৪৮২ জন অধিবাসিকে|   পর্যটন  থাম্ব|Beautiful সুন্দর আদরা  আদ্‌রার নিকটবর্তী পর্যটক আকর্ষণের স্থানগুলি 'বাঁকুড়া হর্স', কাদামাটির ভাস্কর্যগুলির জন্য পরিচিত বাঁকুড়া, এবং বিষ্ণুপুরের বালুপাড়া সিল্ক শাড়ি ও পোড়ামাটির মন্দিরগুলির জন্য পরিচিত। "শাহেব বন্দ্না" নামক একটি প্রাকৃতিক জলাধার এবং একটি "বনভূমি বন" নামে একটি বন নামে একটি সাংস্কৃতিক পার্ক "সাটিবডি পার্ক" নামে পরিচিত। আদ্‌রা রেলওয়ে স্টেশন থেকে ৫ কিলোমিটার দূরে জয়কান্দি পাহাড় (পাহাড়) রক ক্লাইম্বিং এর জনপ্রিয় স্থানগুলির মধ্যে একটি। পাঞ্চেথ বাঁধ আদ্‌রা থেকে দূরে নয়।  শিক্ষা  থাম্ব|S.E.Rly এর একটি অংশ ছেলেদের এইচএস স্কুল, আদ্‌রা আদ্‌রা অনেক গুলি ভালো বিদ্যালয় রয়েছে। কেন্দ্রীয় বিদ্যালয়ে আছে, যা কেন্দ্রীয় বিদ্যালয়ে সংগঠন (কেভিএস), এইচআরডি মন্ত্রণালয়ের অধীনে একটি অংশ। সাউথ ইস্টার্ন রেলওয়ে বয়েজ স্কুল, সাউথ ইস্টার্ন রেলওয়ে গার্লস হাই স্কুল, সাউথ ইস্টার্ন রেলওয়ে প্রাইমারি স্কুল, স্যাক্রাইট হার্ট স্কুল, আশ্রম স্কুল, বিদ্যাসাগর বিদ্যাপিপি। কিন্তু আদ্‌রায় কোন কলেজ নেই। দুটি কলেজ যথা মাইকেল মধুসূদন কলেজ (আধড়া থেকে 9 কিলোমিটার দূরে কাশিপুর) এবং রঘুনাথপুর কলেজ (আদ্‌রা থেকে ৮ কিলোমিটার দূরে)।  সংস্কৃতি  আদ্‌রা একটি মহাজাগতিক শহর হিসেবে বিবেচনা করা যেতে পারে, যা ভারতের বিভিন্ন সংস্কৃতির মিশ্রণের প্রতিনিধিত্ব করে। বিহার, ঝাড়খণ্ড, উত্তরপ্রদেশ, রাজস্থান, অন্ধ্র প্রদেশ, পাঞ্জাব, উড়িষ্যা, তামিলনাড়ু, গুজরাত থেকে অনেক লোক রয়েছে যারা আদ্‌রাতে বসবাস করে। এ কারণেই বিভিন্ন সংস্কৃতির বিভিন্ন উৎসব এখানে উদ্‌যাপন করা হয়। আদ্‌রা সেক্রেড হার্ট চার্চ নামে পরিচিত, যা ১৮১৯ সালে ব্রিটিশদের দ্বারা নির্মিত প্রাচীনতম গীর্জাগুলির একটি। সার্কড হার্ট চার্চ হচ্ছে জামশেদপুর ডাইকিসের বৃহত্তম গির্জা।  খেলাধুলা  আদ্‌রা ভারত স্কাউটস এবং গাইডগুলির জন্য প্রশিক্ষণের জন্য কেন্দ্রীয় কেন্দ্র, এবং মাঝে মাঝে রাষ্ট্রপতির নির্বাচনী ক্যাম্পগুলি ধারণ করে। এটির SERSA স্টেডিয়াম এবং ইঞ্জিনিয়ারিং গ্রাউন্ড রয়েছে যেখানে রেলওয়ে এবং অন্যান্যরা আয়োজিত বার্ষিক ফুটবল এবং ক্রিকেট ইভেন্টগুলি অনুষ্ঠিত হয়।   তথ্যসূত্র   বিষয়শ্রেণী:পুরুলিয়া জেলার শহর ও নগর
২০২৩ কোপা দেল রেই ফাইনাল ছিল একটি ফুটবল ম্যাচ যা স্পেনের প্রাথমিক ফুটবল কাপ ২০২২–২৩ কোপা দেল রেইর ১২১তম সংস্করণের বিজয়ী নির্ধারণ করেছিল। ম্যাচটি ২০২৩ সালের ৬ মে সেভিলের এস্তাদিও দে লা কার্তুজাতে রিয়াল মাদ্রিদ এবং ওসাসুনার মধ্যে খেলা হয়েছিল।  রিয়াল মাদ্রিদের জন্য ২০১৪ সালের পর এটি ছিল তাদের প্রথম ফাইনালে উপস্থিতি, এর আগে তারা ১৯ বার শিরোপাটি জিতেছে। ওসাসুনা ২০০৫ সালে পরাজিত হয়ে ইতিহাসে দ্বিতীয়বার কোপা দেল রেই ফাইনালে উঠেছিল।  রিয়াল মাদ্রিদ ম্যাচটি ২–১ গোলো জিতে তাদের ২০তম কোপা দেল রেই খেতাব অর্জন করেছে।   ফাইনালের পথ   রিয়াল মাদ্রিদপর্বওসাসুনাপ্রতিপক্ষফলাফলপ্রতিপক্ষফলাফলবিদায়প্রথম পর্বফুয়েন্তেস৪–১ (অ)বিদায়দ্বিতীয় পর্বআর্নেডো৩–১ (অ)ক্যাসেরেনো১–০ (অ)রাউন্ড অফ ৩২জিমন্যাস্টিক২–১  ) (অ)ভিলারিয়াল৩–২ (অ)রাউন্ড অব ১৬রিয়েল বেটিস২–২    (অ)অ্যাটলেটিকো মাদ্রিদ৩–১  ) (নি)কোয়ার্টার ফাইনালসেভিলা২–১  ) (নি)বার্সেলোনা০–১ (নি), ৪–০ (অ)সেমিফাইনালঅ্যাথলেটিক বিলবাও১–০ (নি), ১–১  ) (অ) সংক্ষেপ: (নি) = নিজস্ব মাঠে; (অ) = অন্যের মাঠে   ম্যাচ    বিস্তারিত   GK১ তিবো কুর্তোয়াRB২ দানি কারভাহালCB৩ এদের মিলিতাওCB৪ ডেভিড আলাবাLB১২ এদুয়ার্দো কামাভিঙ্গাDM১৮ ওরেলিয়াঁ চুয়ামেনিCM১৫ ফেদেরিকো ভালভের্দেCM৮ টনি ক্রুসRW২১ রদ্রিগোCF৯ করিম বেনজেমা (অ)LW২০ ভিনিসিউস জুনিয়রপ্রতিস্থাপন:GK১৩ আন্দ্রি লুনিনDF৫ হেসুস ভায়েহোDF৬ নাচো ফের্নান্দেসDF১৬ আলভারো ওদ্রিওসোলাDF১৭ লুকাস ভাসকেসDF২২ আন্টোনিও রুডিগারMF১০ লুকা মদরিচMF১৯ দানি সেবায়োসFW৭ এদেন আজারFW১১ মার্কো আসেন্সিওFW২৪ মারিয়ানো দিয়াসম্যানেজার: কার্লো আনচেলত্তি415x415পিক্সেলGK১ সের্হিও হেরেরাRB১৫ রুবেন পেনিয়াCB২৩ আরিদানে হের্নান্দেজCB৫ ডেভিড গার্সিয়া (অ)LB৩ জুয়ান ক্রুজDM৬ লুকাস তোরোCM৭ জন মনকায়োলাCM২২ আইমার ওরোজRW১৬ মোই গোমেজCF১৭ আন্তে বুদিমিরLW১২ আব্দে এজালজৌলিপ্রতিস্থাপন:GK২৫ আইতোর ফেরনান্দেজDF৪ উনাই গার্সিয়াDF২০ মনু সানচেজDF৩১ জর্জ হেরান্দোDF৩৫ ডিয়েগো মোরেনোMF১১ কিকে বার্জাMF১৪ রুবেন গার্সিয়াMF১৯ পাবলো ইবানেজMF৩৪ ইকার মুনোজFW৯ চিমি আভিলাFW১৮ কিকে গার্সিয়াম্যানেজার: হাগোবা আরাসাতে  ম্যান অব দ্য ম্যাচ: রদ্রিগো (রিয়াল মাদ্রিদ)  সহকারী রেফারি: রাউল কাবানেরো মার্টিনেজ (মুর্সিয়া অঞ্চল) হোসে এনরিক পেরেজ নারাঞ্জো (লাস পালমাস) চতুর্থ রেফারি : জুয়ান মার্টিনেজ মুনুয়েরা (ভ্যালেন্সিয়া) রিজার্ভ সহকারী রেফারি: জুয়ান হোসে লোপেজ মির (মুরসিয়া অঞ্চল) ভিডিও সহকারী রেফারি : সান্তিয়াগো জাইমে লাত্রে (আরাগন) সহকারী ভিডিও সহকারী রেফারি : দিয়েগো বারবেরো সেভিলা (আন্দালুসিয়া)ম্যাচের নিয়ম   ৯০ মিনিট  প্রয়োজনে ৩০ মিনিট অতিরিক্ত সময়।  স্কোর এখনও সমান হলে পেনাল্টি শুট-আউট।  এগারোজনের বিকল্প।  অতিরিক্ত সময়ে অনুমোদিত ষষ্ঠ সহ সর্বোচ্চ পাঁচটি প্রতিস্থাপন।  টীকা  তথ্যসূত্র  বিষয়শ্রেণী:কোপা দেল রেই ফাইনাল বিষয়শ্রেণী:রিয়াল মাদ্রিদ ফুটবল ক্লাবের ম্যাচ
ব্যান্ডেল জংশন রেলওয়ে স্টেশন হল  হাওড়া-বর্ধমান প্রধান রেলপথ এর একটি অত্যন্ত গুরুত্ব পূর্ণ জংশন রেলওয়ে স্টেশন। এই স্টেশনটি কলকাতা শহরতলি রেল ব্যবস্থার অন্তর্গত একটি ব্যস্ত স্টেশন। এটি ভারতের পশ্চিমবঙ্গ রাজ্যের হুগলি জেলায়  অবস্থিত। স্টেশনটি ব্যান্ডেল এবং পার্শ্ববর্তী এলাকায় রেল পরিষেবা প্রদান করে। ব্যান্ডেল জংশন স্টেশন হাওড়া-বর্ধমান প্রধান রেলপথ থেকে ব্যান্ডেল–কাটোয়া লাইন কে পৃথক করেছে এবং নৈহাটি-ব্যান্ডেল শাখার উৎপত্তি এই স্টেশনেই। এই রুটের সমস্ত দূরপাল্লার এবং লোকাল ট্রেন এই স্টেশনে থামে।  প্রায় প্রতি ১০-১৫ মিনিট অন্তর যাত্রীবাহী ট্রেন এই স্টেশন থেকেই হাওড়ার উদ্দেশ্যে রওনা দেয়। বর্তমানে ব্যান্ডেল হাওড়া লোকাল হুগলী জেলার লাইফলাইনে পরিণত হয়েছে। এই স্টেশন থেকেই নৈহাটির উদ্দেশ্যে এবং কাটোয়ার উদ্দেশ্যে যাত্রীবাহী ট্রেন যাত্রা শুরু করে। এটি হুগলী জেলার সবচেয়ে বৃহৎ এবং জনবহুল স্টেশন। সম্প্রতি ভারত সরকারের পক্ষ থেকে এই স্টেশনটির আধুনিকীকরণ এবং বিশ্বমানের স্টেশন নির্মাণের পরিকল্পনা গ্ৰহণ করা হয়েছে। পূর্ব রেলপথের হাওড়া শাখার তৃতীয় জনবহুল এবং অত্যন্ত ব্যস্ততম স্টেশন। হাওড়া এবং বর্ধমানের পর এই স্টেশনের স্থান রয়েছে।স্টেশনটি হাওড়া জংশন রেলওয়ে স্টেশন থেকে ৩৯ কি.মি. দূরত্বে অবস্থিত।  ইতিহাস  ইস্ট ইন্ডিয়ান রেলওয়ে কোম্পানি ১৮৫১ সালে হাওড়া থেকে রাজমহল এবং মির্জাপুরের মধ্য দিয়ে দিল্লির সাথে প্রস্তাবিত সংযোগের জন্য একটি লাইন নির্মাণ শুরু করেছিলেন।   পূর্ব ভারতের প্রথম যাত্রী ট্রেনটি ১৮৫৪ সালের ১৫ আগস্ট হাওড়া থেকে হুগলী পর্যন্ত দৌড়ে ছিল। রেলপথটি ১৮৫৫ সালে রানিগঞ্জ পর্যন্ত প্রসারিত হয়।   বৈদ্যুতীকরণ  হাওড়া বর্ধমান মেইন লাইন বিদ্যুৎকৌশল ১৯৫৮ সালে ২৫ কেভি এসি ওভারহেড সিস্টেম করা হয়।   তথ্যসূত্র   বিষয়শ্রেণী:হুগলী জেলার রেলওয়ে স্টেশন বিষয়শ্রেণী:হাওড়া রেলওয়ে বিভাগ বিষয়শ্রেণী:কলকাতা শহরতলি রেল স্টেশন বিষয়শ্রেণী:পূর্ব লাইন (কলকাতা শহরতলি রেল) বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন বিষয়শ্রেণী:পশ্চিমবঙ্গের জংশন রেলওয়ে স্টেশন
কাশিপুর ইউনিয়ন বাংলাদেশের রংপুর বিভাগের ঠাকুরগাঁও জেলার রাণীশংকৈল উপজেলার অন্তর্গত একটি ইউনিয়ন পরিষদ। এটি ৬৯.১০ কিমি২ (২৬.৬৮ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৩,৩৪৫ জন। ইউনিয়নটিতে মোট গ্রামের সংখ্যা ০৫টি ও মৌজার সংখ্যা ০৫টি।  গ্রাম সমূহের নাম  বলঞ্চা  নুনতোর  কাশিপুর  কাদিহাট  আরাজী চন্দন চহট   জনপ্রতিনিধি   তথ্যসূত্র  বহিঃসংযোগ  অফিসিয়াল ওয়েবসাইট  বিষয়শ্রেণী:রাণীশংকৈল উপজেলার ইউনিয়ন
আল আমীর মোহাম্মদ আমিন ধোশাঈমেয়ানা কিলাইফানু () (জুলাই ২০, ১৯১০ – জানুয়ারী ১৯, ১৯৫৪), জনপ্রিয় হিসাবে পরিচিত মোহাম্মদ আমিন দিদি ছিলেন মালদ্বীপের একজন রাজনৈতিক ব্যক্তিত্ব। তিনি মালদ্বীপের প্রথম রাষ্ট্রপতি হিসেবে দায়িত্ব পালন করেন এবং ১লা জানুয়ারী, ১৯৫৩ থেকে ২১ আগস্ট, ১৯৫৩ সাল পর্যন্ত সরকারের প্রধান হিসেবে দায়িত্ব পালন করেছিলেন। আমিন দিদি ১৯৪৬ সাল থেকে ১৯৫৩ সাল পর্যন্ত মাজিদিয়া স্কুলের অধ্যক্ষ হিসেবে দায়িত্ব পালন করেন। আমিন দিদির আমেনা আমীন নামে একজন কন্যা সন্তান রয়েছে। তার নাতি আমিন ফয়সাল মালদ্বীপের সাবেক মন্ত্রী এবং মালদ্বীপের জাতীয় নিরাপত্তা পরিষদের দায়িত্বে ছিলেন। তার অন্যান্য নাতীরা হলেনঃ ইব্রাহিম ফয়সাল, ফারহানাজ ফয়সাল ও ইশাত শুভইকার।  রাজনৈতিক জীবন মোহাম্মদ আমিন দিদি ছিলেন মালদ্বীপের রেয়াইথুন্জ মুথগাডম পার্টির প্রথম রাজনৈতিক দলের নেতা। তিনি দেশের আধুনিকীকরণের প্রচেষ্টার জন্য সুপরিচিত ছিলেন, যা মালদ্বীপে নারী শিক্ষার অগ্রদূত হিসেবে ভূমিকা পালন করে।Xavier Romero-Frias, The Maldive Islanders, A Study of the Popular Culture of an Ancient Ocean Kingdom. Barcelona 1999,  এর পাশাপাশি তিনি মাছ রপ্তানি শিল্পকে জাতীয়করণ করেন এবং তামাকজাত দ্রব্যাদিসহ  ধূমপান নিষিদ্ধ  করা হয়।  রাষ্ট্রপতি আমিন ছিলেন আশিরিজি আহমেদ ধোনিমনিনা কিল্লাফেফ এবং রুনুজি আশিদ দিদির সন্তান। তিনি তার পিতার দিক থেকে হুরায়ার বিখ্যাত রাজবংশের বংশধর ছিলেন। ১৯২০ সালে তিনি সিলোন (বর্তমানে শ্রীলঙ্কা) উদ্দ্যেশ্যে পাড়ি জমান এবং সেন্ট জোসেফস কলেজে লেখাপড়া শুরু করেন। ১৯২৮ সালে তিনি আরো বেশি জ্ঞানার্জনের জন্য ভারতে গিয়েছিলেন এবং এক বছর পরে আবারো মালদ্বীপে ফিরে আসেন।  মালদ্বীপে ফিরে আসার পর তিনি বিভিন্ন পদে তিনি দায়িত্ব পালন করেন। যেমনঃ কাস্টমস প্রধান কর্মকর্তা, মালদ্বীপের পোস্ট অফিসের প্রধান, বাণিজ্য মন্ত্রী এবং প্রথম মালদ্বীপের সংসদ সদস্যও ছিলেন তিনি।  জনগণের বিপুল সমর্থনে মধ্যে দিয়ে, তিনি ৮২১ বছরের দীর্ঘকালীন সালতাতকে বিলুপ্ত ঘোষণা করে ১লা জানুয়ারী ১৯৫৩ সালে মালদ্বীপের প্রথম রাষ্ট্রপতি নির্বাচিত হন। যদিও তিনি সব সময় সাংবিধানিক রাজতন্ত্রকে সমর্থন করেছিলেন।  সাবেক রাষ্ট্রপতির স্বাস্থ্যের অবনতি হলে তাকে ভীমানফুসী দ্বীপে (বর্তমানে কুরুম্বা গ্রামে) আনা হয়, যেখানে তিনি ১৯ জানুয়ারি ১৯৪২ সালে মৃত্যুবরণ করেন। বিহামানা ফুসিতে ছোটখাটোভাবে শেষকৃত্য অনুষ্ঠানের আয়োজন করা হয়।  তিনি এখনও পর্যন্ত মালদ্বীপের প্রথম রাষ্ট্রপতি হওয়ার জন্য এবং গণতন্ত্র প্রবর্তনের জন্য আজকালকার দিনে দেশের নাগরিকদের কাছে অতিশয় সম্মানিত ব্যক্তিত্ব হিসেবে সুপরিচিত।Aaminath Faaiza, Daisymaage, Ameenuge Ha'ndhaan, Male' 1997  আরও দেখুন  মামুন আব্দুল গাইয়ুম  বংশানুক্রম  তথ্যসূত্র  বিষয়শ্রেণী:১৯১০-এ জন্ম বিষয়শ্রেণী:১৯৫৪-এ মৃত্যু বিষয়শ্রেণী:মালদ্বীপের রাষ্ট্রপতি বিষয়শ্রেণী:মালদ্বীপের প্রধানমন্ত্রী বিষয়শ্রেণী:রেইথুন্না মুথগদ্দম পার্টির রাজনীতিবিদ বিষয়শ্রেণী:মালদ্বীপীয় মুসলিম বিষয়শ্রেণী:মালদ্বীপের মন্ত্রী বিষয়শ্রেণী:মালদ্বীপের অর্থমন্ত্রী
প্রশাসকত্ব অপসারণ সতর্কবার্তা  সুপ্রিয় {{subst:PAGENAME}}, আমি আপনাকে অবহিত করার জন্য লিখছি যে, নিষ্ক্রিয়তার কারণে বাংলা উইকিপিডিয়াতে আপনি আপনার প্রশাসক অধিকার হারানোর ঝুঁকিতে রয়েছেন।   আপনি যদি আপনার প্রশাসক সরঞ্জামটি রেখে দিতে চান সেক্ষেত্রে নিষ্ক্রিয় প্রশাসক নীতিমালা অনুসারে, এখন থেকে ৭ দিনের মধ্যে আলোচনাসভায় বার্তা রাখার মাধ্যমে সম্প্রদায়কে অবহিত করুন যে, আপনি অধিকারটি রাখতে ইচ্ছুক। ৭ দিনের মধ্যে যদি আপনার কাছ থেকে কোন সাড়া না পাওয়া যায় সেক্ষেত্রে আপনার প্রশাসক অধিকারটি নীতিমালা অনুসারে বাতিল হয়ে যাবে। ধন্যবাদ। --~~~~
বিজন চক্রবর্তী (মৃত্যু: ১৭ আগস্ট ১৯৭২) হলেন একজন ভারতীয় তরুণ, যিনি ভারতের অসম রাজ্যে বাংলা ভাষা আন্দোলন পরবর্তী সময়ে ভাষা সংক্রান্ত বিতর্কে জড়িয়ে ১৯৭২ সালের ১৭ আগস্ট আধা-সামরিক বাহিনীর ছোড়া গুলিতে শহীদ হন।   আরও দেখুন   বরাক উপত্যকার বাংলা ভাষার আন্দোলন।   তথ্যসূত্র    বহিঃসংযোগ   বিষয়শ্রেণী:১৯৭২-এ মৃত্যু বিষয়শ্রেণী:বাংলা ভাষা আন্দোলনে শহীদ বিষয়শ্রেণী:বাঙালি হিন্দু
সত্তা হল যেকোন কিছু যার পৃথক এবং আলাদা অস্তিত্ব আছে। তবে এখানে অস্তিত্ব, পার্থিব নাও হতে পারে। অর্থাৎ এনটিটি বলতে জীবন্ত কিছু হতে হবে এমন কোন কথা নেই।  কমপিউটার সাইন্সের পরিভাষায় এনটিটি হল যেকোন সফটওয়্যার, হার্ডওয়ার ডিভাইস অথবা কমপিউটার ব্যবহারকারী।   বিশেষায়িত ব্যবহারসমূহ   ডিবিএমএস কিংবা ডেটাবেজ ম্যানেজমেন্ট সিস্টেমের পরিভাষায় এনটিটি হলো, এমন ব্যক্তি বা বস্তু যার সম্পর্কে ডেটা বা তথ্য সংগ্রহ করা যায়।www.teach-ict.com   তথ্যসূত্র   বিষয়শ্রেণী:সত্তা বিষয়শ্রেণী:অধিবিদ্যার ধারণা বিষয়শ্রেণী:মূল বিষয়ের নিবন্ধ বিষয়শ্রেণী:বস্তু
লৌহ যুগ ↑ ব্রোঞ্জ যুগBronze Age collapse Ancient Near East (1300-600 BC)  Aegean, Anatolia, Assyria, Caucasus, Egypt, Levant, Persia  India (1200-200 BC)  Painted Grey Ware   Northern Black Polished Ware   Mauryan period  Europe (1000 BC-400 AD)  Novocherkassk   Hallstatt C   Villanovan culture   British Iron Age   Greece, Rome, Celts  Scandinavia  China (600-200 BC)  Warring States Period  Japan (500 BC-300 AD)  Yayoi period  Korea (400-60 BC) Nigeria (400 BC-200 AD)Axial Age Classical Antiquity Zhou Dynasty Vedic period alphabetic writing, metallurgy↓Historiography  Greek, Roman, Chinese, IslamicSee also